Bursa de la Bucureşti a fost promovată de agenţia FTSE Russell la statutul de piaţă emergentă secundară printr-o decizie istorică ce va intra în vigoare din septembrie 2020, potrivit unui anunţ oficial făcut joi seară, informează Ziarul Financiar. Este o veste uriașă pentru piața de capital, cea mai bună veste pentru economia României din ultimii 30 de ani, consideră publicația economică.

„FTSE Russell se bucură să anunţe că România va fi promovată la statutul de Piaţă Secundară Emergentă, decizie ce va intra în vigoare odată cu revizuirea semi-anuală din septembrie 2020”, anunţă agenţia FTSE Russell.

Asta înseamnă, de pildă, că Banca Transilvania, Romgaz şi BRD-SocGen vor fi incluse în indicele FTSE Global All Cap, scrie Ziarul Financiar.

Anterior, Bursa de la București avea statut de „piață de frontieră”, iar din 2020 va fi considerată ca „piață emergentă”.

Fără îndoială, efectele acestei decizii se vor vedea vineri dimineață, la deschiderea Bursei de la București.

Citiți articolul integral aici.

Editor web: Luana Păvălucă